Лев Толстой
Градинарят и синовете му

Превод от руски: Ангел Каралийчев, —

chitanka.info

Един градинар искал да научи синовете си на градинарство. Като почнал да умира, той ги повикал и рекъл:

— Деца мои, когато умра, вие потърсете в лозето, каквото е скрито там.

Синовете помислили, че там има имане и когато баща им умрял, почнали да ровят и цялата земя прекопали. Имане не намерили, но лозето така хубаво прекопали, че почнало да ражда много повече плод. И те станали богати.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.